open-index/open-wikipedia-markdown huggingface dataset:
ارونا رائے

**ارونا رائے **  ایک بھارت سیاسی اور سماجی کارکن ہیں۔ انھوں نے شنکر سنگھ، نکھل دیو اور کئی دیگر لوگوں کی معیت میں '''مزدور کسان شکتی سنگٹھن''' (ایم کے ایس ایس) (*ورکرز اینڈ پیزینٹز اسٹرینتھ یونین*) کی بنا ڈالی۔

## مزدور کسان شکتی سنگٹھن
رائے نے سیول سرویسیز سے استعفا دے کر غرباء اور حاشیے پر بنے ہوئے لوگوں کے لیے کام شروع کیا۔ انھوں نے سوشیل ورک اینڈ ریسرچ سنٹر (ایس ڈبلیو آر سی)، تلونیا، راجستھان میں شامل ہو چکی ہیں۔

1987ء میں وہ نکھل دیو، شنکر سنکھ اور دوسروں کے ساتھ مل کر مزدور کسان شکتی سنگٹھن کی بنیاد ڈالی۔

ایم کے ایس ایس نے شروع میں مزدوروں کے لیے یکساں اور برابر اجرت کے لیے لڑائی شروع کی جو ایک جد وجہد کی شکل اختیار کرتے ہوئے بھارت حق معلومات پس پردہ کردار ادا کیا۔ ارونا قانون حق معلومات تحریک، بھارت کی قائد ہے جو ایم کے ایس ایس کی طرف سے جاری تھا۔ اس کے علاوہ وہ نیشنل کیمپین فار پیپلز رائٹ ٹو انفارمیشن سے بھی منسلک ہیں، جس کی وجہ بالآخر قانون حق معلومات، 2005ء کے بننے کو یقینی بنایا۔

## مہمات
ارونا رائے غریبوں اور پچھڑے لوگوں کے لیے کئی مہمات سے جڑی ہیں۔ ان میں حق معلومات، حق ملازمت (نریگا)، اور حق غذا (Right to Food)۔ جدید طور پر وہ ایک مہم سے جڑی ہیں جس کا مقصد عالمی سطح پر غیرتعاونی وظیفہ غیر منظم شعبے کے مزدوروں کو فراہم کرنا ہے۔ یہ مطالبہ وہ پینشن پریشد کی رکن کے طور پر کر رہی ہیں۔ وہ این سی پی آر آئی کے تحت سرکاری خامیوں کے افشا کرنے والے ملازم کے تحفظ قانون (Whistleblower Protection Law) اور شکایات کے ازالے کے قانون (Grievance Redressal Act) کے لیے کوشاں ہیں۔

## ایوارڈ اور دیگر کام
وہ قومی مشاورتی کونسل کی رکن کے طور پر 2006ء تک برسرخدمت تھی، جس کے بعد انھوں نے استعفی دے دیا۔

2000ء میں انھیں ریمن میگاسیسے ایوارڈ برائے سماجی قیادت حاصل ہوا۔ 2010ء میں انھیں لال بہادر شاستری قومی ایوارڈ عوامی معاملات، تعلیم اور نطم کے لیے دیا گیا تھا۔ 2011ء میں ارونا رائے کو *ٹائم* رسالے کی جانب سے دنیا کے سو مؤثر ترین لوگوں سے ایک شمار کیا گیا تھا۔

## مزید دیکھیے
*  100 خواتین (بی بی سی)

## حوالہ جات

زمرہ:1946ء کی پیدائشیں
زمرہ:بقید حیات شخصیات
زمرہ:بھارتی سرکاری ملازمین
زمرہ:چینائی کی شخصیات
زمرہ:ریمن میگسیس اعزاز یافتہ گان
زمرہ:فاضل جامعہ دہلی
زمرہ:بھارتی فعالیت پسند خواتین
زمرہ:تمل ناڈو کی خواتین سیاست دان
زمرہ:بیسویں صدی کے بھارتی معلمین
زمرہ:بیسویں صدی کی بھارتی خواتین
زمرہ:بھارتی خواتین سماجی کارکنان
زمرہ:کامنز زمرہ جس کا ربط ویکی ڈیٹا پر ہے
زمرہ:بیسویں صدی کی بھارتی شخصیات
زمرہ:سماجی کارکن
زمرہ:اندر پرستھ کالج برائے خواتین کی فضلا
زمرہ:تامل ناڈو کے معلمین
زمرہ:بیسویں صدی کی معلمات
زمرہ:تامل ناڈو کی خواتین معلمین
زمرہ:ویکی ڈیٹا سے مطابقت رکھنے والی مختصر تفصیل
زمرہ:تمل ناڈو کے سماجی کارکن
زمرہ:بی بی سی 100 خواتین
زمرہ:بھارتی کمیونسٹ
زمرہ:بھارتی خواتین
زمرہ:فعالیت پسند برائے انسانی حقوق
زمرہ:خواتین
زمرہ:بھارتی فعالیت پسند برائے حقوق نسواں
زمرہ:بھارتی شخصیات
سید مسکین شاہ بخاری

تصغیر|200px|مزارِ مسکین شاہ بخاری
تصغیر|200px|قبر سید مسکین شاہ بخاری
**سید مسکین شاہ بخاری** کشف وکرامت کے بزرگ ہوئے ہیں۔ سادات بخاری سے آپ کاتعلق ہے۔

## نام و لقب
اصل نام سید کبیر الدین بخاری تھا لیکن شہرت مسکین شاہ کے لقب سے ہوئی سید جلال الدین سرخ بخاری (اچ شریف) کی اولاد سے تھے۔ آپ کے مزار پر جو کتبہ آویزاں ہے اس سے نام کا پتہ چلتا ہے۔ آپ کا پورا نام سید مسکین شاہ بخاری بابا ہے۔

## سیرت و خصائل
اپنے زمانے کے عابد و زاہد اور صاحب کشف و کرامت بزرگ تھے، علوم ظاہر و باطن میں بلند مقامات پر فائز تھے۔

## ہم عصر اولیاء
یہ جلالی بابا(بھائی) اور شاہ عقیق بابا (بھائی) کے ہم عصر تھے۔

## مزار
جس علاقے میں ان کا مزار ہے اسے لکھی اور کچو مورو ،سندھ، ضلع سجاول پاکستان میں مرجع خلائق ہے۔ تقریباً سات سو سال قدیم آپ کا مزار ہے۔ جہاں آج بھی ایسے لوگ جن پر جنات کے اثرات ہوں یہاں ان کے جنات حاضر ہوتے ہیں اس میدان کو میدان شفا کہتے ہیں۔
## شجرۂ نسب
سید مسکین شاہ بخاری کا شجرہ نسب علی المرتضی سے جا ملتا ہے آپ آل علی میں سے ہیں۔
* علی ابن ابی طالب				
* حسین ابن علی				
* زین العابدین				
* محمد باقر				
* جعفر الصادق				
* موسی کاظم				
* علی رضا				
* محمد تقی				
* سید جعفر ثانی				
* سید علی اصغر				
* سید احمد ابن علی				
* سید محمود ابن احمد				
* سید محمد ابن محمود				
* سیدجعفرابن محمد				
* سید الموئد ابن جعفر				
* جلال الدین سرخ بخاری				
* سیدعلی ابن جلال بخاری				
* سیدمحمودابن علی بخاری				
* سیدعلی اصغر بخاری					
* سید عبد المجید بخاری				
* سید عبد الحمید بخاری				
* سیدعبداللہ بخاری				
* سید شریف الدین بخاری				
* سید مسکین شاہ بخاری بابا
## حوالہ جات

زمرہ:پاکستان میں تصوف
زمرہ:پاکستانی صوفیا
زمرہ:سندھی شخصیات
زمرہ:سندھی صوفیاء
زمرہ:ہاشمی شخصیات
گاجی کھاوڑ

**گاجی کھاوڑ**  پاکستان کے صوبہ سندھ کے ضلع قمبر-شہدادکوٹ کی تحصیل وارہ کا ایک قدیم ترین شہر ہے۔ یہ شہر گاجی کھاوڑ نے قائم کیا تھا جس کے نام سے یہ شہر مشہور ہوا۔ گاجی کھاوڑ میاں نصیر محمد کلہوڑو (1692ء -1657ء) کے معتقد اوراس کی میانوال تحریک کے سپہ سالار تھے۔ میاں نصیر محمد نے اسے شہداد کوٹ کے علاقے میں جاگیر بھی دی تھی۔ گاجی کھاوڑ کا مقبرہ اور قدیم قبرستان شہر سے 3 کلومیٹر کے فاصلے پر شمال- مغرب میں موجود ہے۔ گاجی کھاوڑ نے جو مسجد تعمیر کروائی تھی وہ سفید مسجد کے نام سے آج بھی شہر میں قائم ہے۔ مسجد کی دیوارں پر قدیم نقش نگاری بہترین آرٹ نادر نمونہ ہے۔ مقامی طور پر گاجی کھاوڑ، میاں گاجی کے نام سے مشہو رہے۔ گاجی کھاوڑ ٹائون کمیٹی بھی ہے جو 5 وارڈوں پر مشتمل ہے۔ اس شہر کی آدمشماری 60 ہزار کے قریب ہے۔ اس شہر کے آس پاس گندم اور چاول کی فصلیں زیادہ بوتی ہیں۔ تجارت کے حوالے سے بھی یہ اہم شہر ہے۔ پکی سڑکوں کے ذریعے میہڑ، نصیرآباد اور وارہ سے جڑا ہوا ہے۔ اس شہر میں سیکنڈری تک تعلیم کی سہولت میسر ہے۔ یہاں کا موسم بہت گرم ہے۔

## حوالہ جات

زمرہ:سندھ کے آباد مقامات
زمرہ:سندھ کے شہر
زمرہ:سندھ کے قصبے
کالا خان بابا

**کالا خان بابا** کو چشتی سلسلے سے نسبت ہے۔ وہ اپنا ایک روحانی سلسلہ چلاتے تھے۔

## نام
کالا خان بابا کا اصل نام محمد یامین چشتی تھا۔ وہ وادی گندگر کے ایک تاریخی گاﺅں”سلم کھنڈ“ میں پیدا ہوئے۔ ان کا تعلق علاقے کے معزز قبیلے”طاہر خیل“ سے تھا۔ سابق صدر پاکستان ایوب خان آپ کے پھوپھی زاد بھائی تھے۔

## وجہ تسمیہ کالا خان
آپ کے والدین ایک طویل عرصے تک اولاد کی نعمت سے محروم تھے۔ اجمیر میں خواجہ معین الدین چشتی کی درگاہ پر حاضر ہوئے۔ آپ کی والدہ کو خواب میں تین بیٹوں کے پیدائش کی بشارت دی گئی۔ جن میں سے ایک لڑکے کو خدا کی راہ میں منتخب کرلینے کا عندیہ دیا گیا۔ محمد یامین سب سے چھوٹے تھے ان کی رنگت خاندان کے دیگر افراد کے برعکس عنابی اور قدرے سانولائی ہوئی تھی۔ چنانچہ انھیں بچپن سے ہی پیار سے کالا خان کہا جانے لگا اور پھر رفتہ رفتہ یہی نام ان کی پہچان بن گیا۔

## تعلیم
پرائمری کے درجے تک انھوں نے اپنے گاﺅں میں ہی تعلیم حاصل کی۔ تاہم وظیفے کا امتحان ہری پور میں کامیابی کے ساتھ مکمل کیا اور پہلا مقام حاصل کیا۔ پھر مزید تعلیم کے لیے انھیں ہری پور میں ہی خالصہ ہائی اسکول میں داخلہ مل گیا۔

مڈل کے درجے میں کامیابی کے بعد مزید تعلیم کی غرض سے والد صاحب انھیں اپنے ساتھ بمبئی لے آئے اور اعلیٰ درجے کے انگریزی ذریعہ تعلیم کے اسکول میں داخل کرادیا۔ گریجوایشن کے بعد محکمہ تعلیم میں ملازمت کو ترجیح دی اور یوں عملی زندگی کا باقاعدہ آغاز خیر باڑہ گاﺅں کے ہی ایک اسکول میں معلم کی حیثیت سے کیا۔

ان کے پڑھانے کا انداز دیگر اساتذہ سے قطعاً مختلف تھا۔ وہ کردار سازی پر زیادہ زور صرف کرتے، حقوق اور فرائض کی اہمیت اجاگر کرتے۔ آوارہ گھومنے والے بچوں کو زبردستی پکڑ دھکڑ کر اسکول میں داخل کرا دیتے۔ جو تنخواہ ملتی نادار بچوں کی کفالت کی نذر ہو جاتی۔

## وفات
کالا خان بابا 25 نومبر 1992ء کو تقریباً80 برس کی عمر میں انتقال کر گئے۔ ان کی انتقال کی خبر ریڈیو اور ٹیلی وژن سے نشر ہوئی تو لوگوں کا ایک سیلاب سخی آباد(نکو) میں امڈ آیا۔

## حوالہ جات

زمرہ:1992ء کی وفیات
زمرہ:خیبر پختونخواہ کی شخصیات
وادی گندگر

**وادی گندگر** ہری پور کا مشہور سلسلۂ کوہ’’گندگر‘‘ جس سے ’’ راجہ رسالو‘‘ کی لوک کہانیوں کے ایک کردارسے منسوب دل کش داستان ہے۔
گندگر کا پہاڑ دریائے سندھ کے شمال میں تر بیلہ غازی کے جنوب میں اور حسن ابدال کے جنوب میں ہے اس بلند و بالا پہاڑی علاقہ میں خیر باڑہ اور پیر تھان کی یونین کونسل ہیں اس کی چوٹی پر سریکوٹ کا قصبہ واقع ہے۔
یہاں پر گندم کٹائی کے موقع پر جشن ہزارہ کے نام پر ایک میلہ لگتا ہے جسے **جشن کھڑی گندگر** کہا جاتا ہے۔
وادی گندگرہزاروں سال پرانی گندھارا تہذیب کا حصہ رہی ہے۔ آج بھی کھڑی گندگر کا سینہ قیمتی نوادرات سے بھرا پڑا ہے۔ مقامی لوگ ان انمول نوادرات کو نکال کر بلیک مارکیٹ میں سستے داموں فروخت کر دیتے ہیں۔
## حوالہ جات

زمرہ:خیبر پختونخوا کے سلاسل کوہ
زمرہ:وادیاں
کنگرانی

**کنگرانی** بلوچ قبیلہ ہے جو پاکستان کے صوبہ سندھ کے اضلاع دادو، گھوٹکی، ضلع قمبر-شہداد کوٹ، سانگھڑ، بدین، ضلع کشمور کندھ کوٹ اور کراچی میں رہتا ہے۔ پنجاب کے ضلع ڈیرہ غازی خان کے ایک شہر  وڈور اور واہی کنگرانی میں اکثریت میں ہے۔  صوبہ پنجاب کے ضلع ڈیرہ غازی خان کے علاقے میں واہی کنگرانی ایک خوبصورت سیاحتی اور ثقافتی جگہ ہے۔ 

## حوالہ جات

زمرہ:پاکستان کے قبائل
تحصیل دادو

**تحصیل دادو** یا **تعلقہ دادو**، ضلع دادو کی تحصیل بھی ہے۔ اس کے مشرق میں  دریائے سندھ  کے ضلع سادھ بے نظیرآباد اور ضلع نوشہروفیروز، جنوب میں ضلع جامشورو کی تحصیل سیوہن، شمال میں تحصیل خیرپور ناتھن شاہ اور مغرب میں تحصیل جوہی ہے۔ تحصیل  دادو، ضلع دادو کی رقبے کے اعتبار سے دوسری بڑی تحصیل ہے۔

## حوالہ جات

زمرہ:دادو ضلع کے آباد مقامات
زمرہ:سندھ کی تحصیلیں
تحصیل جوہی

**جوہی** ضلع دادو سندھ میں واقع ایک تحصیل ہے جس کا رقبہ کے اعتبار سے ضلع دادو کی بڑی تحصیلوں میں شمار ہوتا ہے۔ جوہی تحصیل کے شمال میں تحصیل خیرپور ناتھن شاہ، مشرق میں تحصیل دادو، جنوب میں ضلع جامشورو  کی تحصیل سیہون اور مغرب میں بلوچستان کے ضلع خضدار  کی تحصیلیں خضدار اور وڈھ ہیں۔

## حوالہ جات

زمرہ:ضلع دادو
طارق ربانی

**طارق ربانی** کی ولادت 25 دسمبر 1957ء کو اتر پردیش کے ضلع بہرائچ کے شہر نانپارہ میں ایک تعلیم یافتہ مسلمان راجپوت خاندان میں ہوئی تھی۔ آپ کے والد کا نام ٹھاکر عبد الرب خاں اور والدہ کا نام ملکہ ثریا تھا۔ آپ کے بھائی شارق ربانی بھی ضلع بہرائچ کے نامور شاعر اور ادیب ہیں۔

## حالات اور ادبی خدمات
آپ کے والد کو شعر و شاعری کا ذوق تھا ،اور اردو ،فارسی اور انگریزی زبانوں پر عبور حاصل تھا۔ طارق ربانی کی ابتدائی تعلیم شہر نانپارہ میں ہی ہوئی۔ انٹر کا امتحان آپ نے نانپارہ کے مشہورتعلیمی ادارہ جنتا انٹر کالج سے پاس کرنے کے بعد علی گڑھ مسلم یونیورسٹی سے گریجویشن پاس کیا۔ شاعری کا شوق بچپن سے ہی تھا ،اور بعد میں علی گڑھ کے ادبی ماحول نے آپ کے شعری ذوق کو ابھارا اور وہاں کی شعری نشتوں میں شرکت کرنے لگے۔ علی گڑھ سے واپش نانپارہ آنے کے بعد نانپارہ میں بھی یہ سلسلہ جاری رہا اور آپ کا کلام اردو رسائل میں بھی شائع ہوا۔ آپ کے کلام میں سلاست ،روانی ،اور پختگی پائی جاتی ہے۔ موجودہ وقت میں آپ نے غوشہ نشینی اختیار کر لی ہے۔ آپ کا کوئی مجموعہ کلام اب تک نہیں شائع ہوا ہے۔

## ادبی شخصیات سے رابطہ
طارق ربانی کا ادبی تعلق نانپارہ کے شاعروں سے رہا ہیں۔غوث حسانی نانپاروی، مجنوں نانپاروی،محشر نانپاروی، قمر گونڈوی،خلش گونڈوی، رجب نانپاروی، وغیرہ سے گہرے تعلق رہے۔ آپ کے بھائی شارق ربانی بھی ضلع بہرائچ کے نامور شاعر اور ادیب ہیں۔

## نمونہ کلام

## حوالہ جات

* طارق ؔربانی کا اردو ویکیپیڈیا کے لیے انٹرویو
* دبستان بہرائچ (مطبوعہ 2015)

زمرہ:1957ء کی پیدائشیں
زمرہ:اتر پردیش کے شعرا
زمرہ:بقید حیات شخصیات
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
نیاز سواتی

**نیاز سواتی** وادی کونش سے تعلق رکھنے والے اردو اور ہندکو کے ممتاز مزاحیہ شاعر اور ادیب تھے۔

## ولادت
نیاز سواتی ضلع مانسہرہ کے ایک گاؤں بھوگڑمنگ میں 29 اپریل 1941ء کو پیدا ہوئے۔

## نام
نیاز سواتی کا اصل نام نیاز محمد خان تھا۔ قلمی نام نیاز سواتی تھا۔

## تعلیم
نیاز سواتی نے ڈگری کالج ایبٹ آباد سے بی اے اور لا کالج پشاور سے ایل ایل بی کیا,
## ملازمت
ایبٹ آباد میں بطور سینئر پاپولیشن پلاننگ آفیسر کام کرتے رہے۔

## شاعری
آپ اُردو اور ہندکو زبان میں طنزیہ و مزاحیہ شاعری بھی کرتے رہے۔ نیاز سواتی کی شاعری مختلف اخبارات و رسائل اور عام مشاعروں کے ذریعے عوام تک پہنچی۔ اس شاعری میں انھوں نے سماجی برائیوں اور زندگی کے حقائق پر خوب نشترزنی کی ہے۔ نیاز سواتی کی نظموں میں طنز و مزاح کی کئی جہتیں بیک وقت عمل پزیر ہو تی ہیں اور وہ گہری سوچ سوچنے پر مجبور ہو جاتا ہے۔ وہ ہزارہ کے مشاعروں کے روح رواں سمجھے جاتے تھے۔ اُن کی طنزیہ و مزاحیہ شاعری واعظ و محتسب، عشق و محبت، صنفِ نازک اور اس کے متعلقات پر مبنی ہے جبکہ سیاسی لیڈروں اور سیاسی رحجانات پر بھی تسلسل کے ساتھ طبع آزمائی کر چکے ہیں۔
## مجموعہ کلام
ان کے شعری مجموعے ہیں۔
* کلیات نیاز
* بے باکیاں
## وفات
نیاز سواتی نے 13 اگست 1995ء کو ہری پور (ہزارہ) میں ایک المناک ٹریفک حادثے میں وفات پائی۔ بھوگڑ منگ ضلع مانسہرہ میں مدفون ہیں۔

## حوالہ جات

زمرہ:1941ء کی پیدائشیں
زمرہ:1995ء کی وفیات
زمرہ:پاکستانی شعرا
سنتوش یادو

**سنتوش یادو** ایک بھارتی کوہ پیما خاتون ہیں۔ وہ دنیا کی پہلی خاتون ہیں جو ماؤنٹ ایورسٹ پر دو دفعہ چڑھ چکی ہیں۔ اس کے علاوہ دنیا کی پہلی خاتون ہے جو کانگ شونگ فیس سے چڑھ کر ماؤنٹ ایورسٹ پر فتح پائی۔ سنتوش نے پہلی بار مئی 1992ء میں پہلی اس بلندترین پہاڑ کو عبور کیا اور پھر یہی کارنامہ مئی 1993ء میں بھی کیا۔

1992ء کی ایوریسٹ مہم کی خاص بات یہ تھی کہ سنتوش نے ایک اور کوہکن، موہن سنگھ کی جان بچائی۔ اس کے لیے انھوں نے اپنا آکسیجن سنگھ کے ساتھ بانٹا۔

## ابتدائی زندگی اور تعلیم
سنتوش کی پیدائش ہریانہ کے ریواڑی ضلع کے ادیگریگ گاؤں میں ہوئی۔ انھوں نے جے پور کے مہارانی کالج میں تعلیم حاصل کی، جہاں وہ اپنے کمرے سے کوہکنوں کو دیکھ سکتی تھی۔ اس سے متاثر ہو کر وہ اتر کاشی کے نہرو انسٹی ٹیوٹ آف ماؤنٹینئیرینگ میں شامل ہوئی جبکہ وہ کامیابی سے انڈین ایڈمنسٹریٹیو سروس (آئی اے ایس) کے امتحانات کی ایک ہاسٹل میں تیاری کر رہی تھی جسے انڈین ماؤنٹینئرنگ فاؤنڈیشن نے کناٹ پلیس، نئی دہلی میں اس کے لیے مہیا کیا تھا۔

20 سال کی عمر میں سنتوش نے ایوریسٹ چڑھنے میں کامیاب ہوئیں، اس طرح وہ دنیا کی سب سے کم عمر خاتون بنی جس نے یہ کارنامہ انجام دیا۔ اس کے بارہ مہینوں میں وہ ایک بھارتی نیپالی خواتین کی مہم کا حصہ بنی اور ایوریسٹ کو دوسری مرتبہ فتح کیا، اس طرح ایک ریکارڈ قائم کیا کہ وہ واحد عورت ہے جس نے ایوریسٹ چڑھنے میں دو بار کامیابی حاصل کی۔ موجودہ طور پر وہ انڈو ٹبیٹن بارڈر پولیس میں ایک افسر ہیں۔ وہ نو ملکوں کے بین الاقوامی نون کون کے کوہ کنی کیمپ اور مہم کا 1989ء میں حصہ رہ چکی ہیں۔

انھیں 2000ء میں پدم شری کے اعزاز سے نوازا گیا۔

## مہمات
* 1999ء میں سنتوش یادو کانگ شونگ فیس، ایوریسٹ تک مہم چلائی۔
* 2001ء میں وہ ایک کوہ کنی کی ٹیم کی قیادت کی جو ایسٹ فیس اور ایوریسٹ تک کامیابی سے چڑھ پائے۔

## مزید دیکھیے
* ماؤنٹ ایورسٹ کے کوہکنوں کی فہرست بہاڑچڑھنے کے مرتبے کے حساب سے
* 20ویں صدی کے ماؤنٹ ایورسٹ کے کوہکنوں کی فہرست
* ڈیکی ڈولما
* ملایٹھ پورنا
* چھوریم

## حوالہ جات

زمرہ:1967ء کی پیدائشیں
زمرہ:بقید حیات شخصیات
زمرہ:بیسویں صدی کی بھارتی خواتین
زمرہ:بھارتی کوہ پیما
زمرہ:ریواڑی کی شخصیات
زمرہ:ہریانہ کی خواتین کھلاڑی
زمرہ:بیسویں صدی کی بھارتی شخصیات
زمرہ:کھیلوں میں پدم شری وصول کنندگان
زمرہ:ویکی ڈیٹا سے مختلف مختصر وضاحت
وینیتا بالی

**وینیتا بالی** ایک بھارتی تجارتی خاتون ہیں۔ وہ بریٹانیا انڈسٹریز لیمیٹیڈ کی مینیجنگ ڈائریکٹر ہیں۔

## تعلیم
1975ء میں وینیتا بالی نے معاشیات کی ڈگری لیڈی شری رام کالج فار ویمن، دہلی یونیورسٹی سے حاصل کیا۔ انھوں نے جمنالال بجاج انسٹی ٹیوٹ آف مینیجمنٹ اسٹڈیز سے ایم بی اے مکمل کیا۔ انھیں مشیگن اسٹیٹ یونیورسٹی، ریاستہائے متحدہ امریکا کے لیے اسکالرشپ حاصل کیا اور اقوام متحدہ ہیڈکوارٹرز پر انٹرن کے طور پر کام کیا۔

## کیریئر
وینیتا کی پہلی ملازمت وولٹاس کے لیے تھی، جہاں انھوں نے ایک سافٹ ڈرنک رسنا کو بازار میں متعارف کروایا۔ وہ کیڈبری کے بھارتی ڈیویژن کے ساتھ بھی 14 سال کام کر چکی ہیں، جس کے دوران انھوں نے کمپنی کے بازاروں کو بھارت اور افریقا تک توسیع دی۔ 1994ء میں کوکا کولا نے انھیں اپنا مارکٹنگ ڈائریکٹر بنایا اور بعد میں وہ لاطینی امریکا کے لیے بازارکاری کے لیے نائب صدر بنا دی گئی۔ وہ 2003ء میں وہ کوکا کولا سے علاحدہ ہوئیں اور زائمن گروپ کے لیے کام کرنے لگی۔ وہ اس گروپ کی اٹلانٹا شاخ کے لیے مینیجنگ پرنسپل اور بزنس اسٹریٹیجی کی ہیڈ بنا دی گئیں۔

2005ء میں وینیتا بالی نے ان ذمے داریوں کو چھوڑکر بھارتی غذائی کمپنی بریٹانیہ انڈسٹریز میں چیف ایگزیکیٹیو آفیسر کے طور پر شامل ہوگئیں۔ وہ بالآخر 2006ء میں مینیجنگ ڈائریکٹر بنا دی گئیں۔ ان کی زیر ہدایت بریٹانیہ کا منافع تگنا ہو کر $841 ملین ہو گیا۔ بالی کو *بزنس وومن آف دی یر* ایوارڈ 2009ء میں اکنامک ٹائمز ایوارڈز کی جانب سے دیا گیا تھا۔ اسی سال بالی نے بریٹانیہ نیوٹریشن فاؤنڈیشن قائم کیا جو بچوں کی قلت تغذیہ کا مقابلہ مقوی بسکٹ کے ذریعے کرتا ہے۔ وہ اپنے اس فاؤنڈیشن سے جڑے کام کی وجہ سے کاروباری اداروں کی سماجی ذمے داری کا ایوارڈ حاصل کر چکی ہیں۔ In 2011, *[[فوربس میگزین]]* named her on its list of "Asia's 50 Power Businesswomen". وینیتا گلوبل الائینس فار ایمپرووڈ نیوٹریشن (گین) کے بورڈ آف ڈائریکٹرز کی صدرنشین ہیں۔

تصغیر|300px|وینیتا بالی اور ڈاکٹر بالا گریٹ لیکس انسٹی ٹیوٹ آف مینیجمنٹ میں

## حوالہ جات

زمرہ:1955ء کی پیدائشیں
زمرہ:اکیسویں صدی کی بھارتی خواتین کاروباری شخصیات
زمرہ:اکیسویں صدی کی بھارتی کاروباری شخصیات
زمرہ:بقید حیات شخصیات
زمرہ:بیسویں صدی کی بھارتی خواتین کاروباری شخصیات
زمرہ:بیسویں صدی کی بھارتی کاروباری شخصیات
زمرہ:فضلاء ریاست مشی گن یونیورسٹی
زمرہ:کاروبار میں بھارتی خواتین
زمرہ:کرناٹک کی خواتین کاروباری شخصیات
زمرہ:بنگلور کی کاروباری شخصیات
زمرہ:بھارتی چیف ایگزیکٹو
زمرہ:لیڈی شری رام کالج کے فضلا
نیتا امبانی

**نیتا دلال مکدیش امبانی** (پیدائش: یکم نومبر، 1963ء) ریلائنس فاؤنڈیشن کی بانی اور صدرنشین ہیں۔ وہ ریلائنس انڈسٹریز کی غیر ایگزیکیٹیو ڈائریکٹر بھی ہیں۔ وہ انسانیت دوست اور کھیلوں کی مداح ہیں۔ جہاں خاندان کی دولت $20 بلین امریکی ڈالر سے زیادہ ہے، انھیں بھارت کی رئیس ترین عورت گردانا جاتا ہے۔ ان کی شادی ریلائنس انڈسٹریز کے صدرنشین اور مینیجنگ ڈائریکٹر مکیش امبانی سے ہوئی۔ انھیں فنکارانہ اشیا جمع کرنے کا شوق ہے۔ وہ ممبئی انڈینز کرکٹ ٹیم کے مالکانہ حقوق رکھتی ہیں۔

نیتا کئی اعزازات حاصل کر چکی ہیں، جن میں 2016ء کی ایشاء کی سب سے بااثر خواتین کی دونوں فوربز میں جگہ شامل ہے۔ اس کے علاوہ وہ وہ *[[انڈیا ٹوڈے]]* کی پچاس اعلٰی اور طاقتور بھارتیوں میں بھی شامل ہیں۔ نیتا پہلی بھارتی خاتون ہیں جنھیں بین الاقوامی اولمپک کمیٹی (آئی او سی) کا رکن بنایا گیا۔

نیتا امبانی کو نیویارک کے میٹروپالیٹن عجائب گھر کی جانب سے ان کے انسانیت دوست کاموں، تعلیم اور فنون کے فروغ کی وجہ سے نوازا گیا تھا۔

## ابتدائی زندگی
نیتا امبانی (*قبل از شادی*: دلال) یکم نومبر 1963ء کو ممبئی میں پیدا ہوئیں۔ ان کے والد کا نام رویندرابھائی دلال اور والدہ کا نام پورنیما دلال ہے۔ انھوں نے تجارت کی سند نرسی مونجی کالج آف کامرس اینڈ اکنامکس سے مکمل کیا ہے۔ وہ بھرت ناٹیم بھی سیکھ چکی ہیں اور اکثر ریاض کرتی رہتی ہیں۔

## کیرئیر
نیتا امبانی نے ریلائنس فاؤنڈیشن کی بانی اور صدرنشین کے طور پر آغاز کیا، جو ریلائنس انڈسٹریز کی جانب سے رفاہ عامہ کے کاموں کو انجام دیتا ہے۔ وہ ممبئی انڈینز کے بھی مالکانہ حقوق رکھتی ہیں۔ 2014ء میں وہ ریلائنس کے بورڈ کے لیے منتخب ہوئیں۔

### ممبئی انڈینز
نیتا انڈین پریمیئر لیگ ٹیم ممبئی انڈینز کی مساوی مالک ہیں  جو چیمپئینز لیگ ٹی 20 کو 2011ء اور 2013ء میں جیت چکے ہیں  اور انڈین پریمیئر لیگ 2013ء اور 2015ء میں۔

نیتا نے ’ایجوکیشن فار آل‘ (سب کے لیے تعلیم) پہل کی قیادت کی جو ممبئی انڈینز کی جانب سے سماج کو احسان مندی کے اظہار کا ایک طریقہ تھا۔ یہ پہل 70,000 نادار بچوں تک پہنچی اور تعلیم کے لیے واقفیت لانے کے لیے مختلف میڈیا اور آن لائن ذرئع کو بہ روئے کار لایا گیا۔

### آئی او سی رکنیت
3 جون 2016ء کو امبانی آٹھ امیدواروں میں سے ایک تھیں جنھیں بین الاقوامی اولپمک کمیٹی کی رکنیت کے لیے ایک سویس پیانل نے نامزد کیا گیا تھا۔ نئے امیدواروں کا انتخاب 129ویں آئی او سی اجلاس میں ہوا جو اگست 2016ء کے پہلے ہفتے میں ہوا تھا۔ نیتا کو 4 اگست 2016ء کو منتخب کیا گیا تھا، جو پہلی بار کسی بھارتی خاتون کا انتخاب تھا۔

## حوالہ جات

زمرہ:1963ء کی پیدائشیں
زمرہ:امبانی خاندان
زمرہ:بقید حیات شخصیات
زمرہ:گجراتی شخصیات
زمرہ:بیسویں صدی کی بھارتی کاروباری شخصیات
زمرہ:اکیسویں صدی کی بھارتی کاروباری شخصیات
زمرہ:بھارتی مخیرین
زمرہ:بھارتی خواتین آدم دوست
زمرہ:مہاراشٹر کی خواتین کاروباری شخصیات
زمرہ:ممبئی کی کاروباری شخصیات
زمرہ:بین الاقوامی اولمپک کمیٹی کے اراکین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی فن پارے جمع کرنے والے
زمرہ:فن پارے جمع کرنے والی خواتین
زمرہ:ممبئی کی شخصیات
بیدیوت پربھا دیوی

**بِیدیُوت پربھا دیوی** (1926ء-1977ء) کو اڑیہ زبان کے ماقبل جدید دور (pre-modern period) کی بہترین خاتون شاعرات میں سے ایک شمار کیا جاتا ہے اور وہ اچھی مصنفہ بھی تھی۔

## پیدائش
بِیدیُوت کی پیدائش کٹک ضلع کے ناترا گاؤں میں ہوئی تھی۔ اس نے ابتدا میں قواعد، لفظیات، شاعری اور تلفظ سیکھا۔ بعد میں وہ رَوین شا گرلز اسکول سے نویں جماعت تک تعلیم پائی۔

## شاعری کا میلان
اپنے والد کرشنا چندر کار اور دیگر ملاقاتی جیسے کہ رادھا موہن اور مایادھر مان سنگھ نے بیدیوت کو شاعری کے لیے ابھارا۔ وہ 1940ء سے شاعری لکھ رہی ہے۔ اس نے خود سے بنگالی زبان اور انگریزی سیکھی۔ اپنی بڑی بہن بسنتی کی مدد سے اس نے اپنا پہلا مجموعہ کلام *سبیتا* (1944ء) میں شائع کیا، جس کے بعد اور کلام کی اشاعت بھی ممکن ہوئی۔ بِیدیُوت نے پنچانن موہنتی سے شادی کی جو اس کے لکھنے کے شوق کی حوصلہ افزائی کرتے تھے۔

## انعامات و اعزازات
بیدیوت پربھا دیوی نے بچوں کے لیے شاعری 1952ء میں شروع کی جب وہ خود ماں بن چکی تھی۔ 1955ء میں انھیں بچوں کے ادب کے لیے حکومت ہند سے ایوارڈ حاصل ہوا۔ 1962ء میں انھیں اپنے مجموعہ کلام *سچاین* کے لیے اڑیسہ ساہتیہ اکیڈمی ایوارڈ دیا گیا۔

## شاعری کے موضوعات
* دیہی زمین و ماحول
* انسانی جذبات

## انتقال
بیدیوت پربھا دیوی کا انتقال 1977ء میں ہوا۔ ان کے غیر مطبوعہ کلام کو بعد از مرگ فرینڈز پبلی شرز، کٹک کی جانب سے چھاپا گیا تھا۔

## حوالہ جات

زمرہ:1926ء کی پیدائشیں
زمرہ:1977ء کی وفیات
زمرہ:اڑیہ زبان کے شعرا
غلام حیدر شاہ جلالپوری

**پیر سیّد غلام حیدر علی شاہ جلالپوری، ** جلالپور شریف ضلع جہلم کے روحانی مرکز کے بانی ہیں۔

## ولادت
پیر سیّد غلام حیدر علی شاہ جلالپوری کی ولادت 3 صفر المظفر 1254ھ مطابق26 اپریل1837ء کو جلالپور شریف ( تحصیل پنڈ دادنخان ضلع جہلم ) ہوئی۔

## نسب
سید غلام حیدر علی شاہ بن سید جمعہ شاہ بن سید کاظم شاہ بن سید سخی شاہ بن سید قائم دین شاہ بن سید لکھی شاہ ین سیدگلاب شاہ بن سید رسول شاہ بن سیدعلم دین شاہ بن سید کمال دین شاہ بن سید مخدوم جہانیاں بن سیداحمدکبیر بن سید جلال الدین بخاری بن سیداحمد دین بن محمد دین بن سیدفضل دین بن سید نور الدین بن سید جلال بن سید علی بن سید جعفر بن سید محمد بن سیدا حمدبن سید جعفر ثانی بن امام عسکری بن امام تقی بن امام نقی بن امام علی موسی رضاء بن امام موسے کاظم بن امام جعفر صادق بن امام محمد باقر بن امام زین العابدین ابن سیدالشهدا امام حسین بن حضرت علی کرم اللہ تعالے وجہ
* دسویں پشت میں آپ کا سلسلۂ نسب مخدوم جہانیاں جہاں گشت سیّد حسین سہروردی بخاری سے جا ملتا ہے۔ سید غلام حیدر علی شاہ جلالپوری کے والد سید جمعہ شاہ نہایت عبادت گزار، منکسر المزاج اور متوکل بزرگ تھے، والدہ سجادہ بیگم موضع کھیوہ گجرات ضلع (پنجاب، پاکستان ) کے مشہور بزرگ سیّد غلام شاہ کی صاحبزادی تھیں۔ آپ بھی عبادت گزار اور صالحہ خاتون تھیں۔

## سیرت و خصائل
سید غلام حیدرعلی شا ہ جلالپوری پانچ، چھ سال کی عمر سے ہی نماز، روزے کی پابندی فرماتے تھے اور اتنی چھوٹی سی عمر میں سخت گرمی کے موسم میں بھی روزے رکھتے تھے۔ جب کچھ ہوش سنبھالا تو سب سے پہلے قرآن پاک کی تعلیم حاصل کی پھر جید علمائے کرام کی بارگاہ میں حاضر ہوئے اورعلمی استفادہ کیا۔ آپ کا اخلاق نہایت اعلیٰ تھا، عاجزی و انکسار آپ میں کوٹ کوٹ کر بھری ہوئی تھی، غریبوں کی طرف خاص توجہ فرماتے تھے اور کبھی کسی کے لیے بد دعا نہ فرماتے تھے۔
## بیعت و خلافت
17 رجب المرجب 1271ھ کو خواجہ شمس الدین سیالوی کے دست مبارک پر بیعت ہوئے۔ بیعت ہو جانے کے بعد آپ کا یہ دستور تھا کہ ہر دسویں دن پیر و مرشد کی خدمت میں حاضر ہوتے تھے، چھٹی مرتبہ جب شیخ کی خدمت میں حاضر ہوئے تو انھوں نے آپ کو خرقہ خلافت سے نوازا اور اجازت بیعت سے سرفرازفرمایا۔ آپ خواجہ شمس العارفین کے پہلے خلیفہ ہیں۔ آپ کواپنے پیرو مرشد سے بے پناہ محبت تھی، اتنا ادب کرتے تھے کہ شیخ کے سامنے بولنے کی بھی ہمت نہ ہوتی تھی، ایک مرتبہ پیر و مرشد کے نام ایک منظوم مکتوب لکھا مگر ادب کی وجہ سے شیخ کی خدمت میں پیش نہ کر سکے۔
## وفات
آپ کا وصال 6 جمادی الثانی 1326ھ بمطابق 4جولائی1908ء کو ہوا۔ مزار جلالپور شریف (ضلع جہلم ) میں مُرجَعِ خَلائِق ہے۔

## قطعاتِ تاریخ
علامہ اقبال اور اکبر الہ آبادی نے آپ کے قطعات تاریخ وصال لکھے ہیں

ہر کہ بر خاکِ مزارِ پیر حیدر شاہ رفت

تربت او را امینِ جلوہ ہائے طور گفت

ہاتف از گردوں رسید و خاک او را بوسہ داد

گفتمش سالِ وفات او بگو "مغفور" گفت

(علامہ اقبال)

لفظ "مغفور" سے (1326 ھجری) آپ کا سن وصال نکلتا ہے۔

اکبر الہ آبادی نے قطعہ تاریخ کہا

معرفت کی جس کو ہو دولت نصیب

پھر اسے کیا فکرِ مال و جاہ ہے

حضرتِ مرحوم تھے مرد ِ خدا

ان کا جو پیرو ہے حق آگاہ ہے

ان کی تاریخ ِ وصال از روئے درد

انتقالِ پیر حیدر شاہ ہے

## حوالہ جات

زمرہ:1838ء کی پیدائشیں
زمرہ:1908ء کی وفیات
زمرہ:پاکستانی صوفیا
زمرہ:جہلم کی شخصیات
زمرہ:چشتی شخصیات
شیفالیکا ورما

**شیفالیکا ورما**  ایک مشہور میتھلی زبان کی مصنفہ ہیں۔ انھیں سال 2012ء میں اپنی آپ بیتی *قسط قسط جیون* (میتھلی:किस्त–किस्त जीवन) کے لیے بھارت کا ساہتیہ اکیڈمی ایوارڈ دیا گیا۔

## پیدائش
شیفالیکا ورما کی پیدائش 1943ء میں سہرسا ضلع میں ہوئی۔

## تعلیم
شیفالیکا نے ہندی ادب میں پی ایچ ڈی کیا۔ ان کے مقالے کا عنوان *کامایانی اور اُروشی میں ناری چِتْرَن* ہے۔

## روزگار
2003ء میں شیفالیکا نے پٹنہ کے اے این کالج کے پوسٹ گریجویٹ شعبۂ ہندی سے وظیفہ حسن خدمت پر سبکدوش ہوئیں۔ اس کے بعد وہ ادبی سرگرمیوں سے جڑی رہیں۔ جس وقت کے انھیں ساہتیہ اکیڈمی انعام کا اعلان ہوا، حکومت دہلی کی میتھلی و بھوجپوری اکیڈمی کی انتظامی مجلس کی ایک رکن کے طور پر زیر خدمت رہیں۔

## ادبی سرگرمیاں
شیفالیکا ورما ایک درجن سے زیادہ کتابوں کی مصنفہ ہیں۔ ان کی تحریروں میں تین فکشن کے کام ہیں۔ وہ میتھلی میں 1961ء سے لکھتی آئی ہیں۔ ان کی تحریریں کئی میتھلی جرائد جیسے کہ *میتھلی مِہِر*، *سونا ماٹی*، *وَیدیہی*، *آکار*، *اگنی پتھ* اور *کوسی کُسُم* میں چھپ چکے ہیں۔ وہ بچپن سے کہانیاں اور شاعری ہندی رسالوں جیسے کہ *چنداماما* اور *بالک* وغیرہ کے لیے لکھتی آئی ہیں۔

## انعام جیتنے والی کتاب
شیفالیکا ورما کی کتاب *قسط قسط جیون* ان کی خود کی سوانح عمری ہے۔ ان کے مطابق:

اس کتاب کا بیشتر حصہ اس وقت لکھا گیا ہے جب شیفالیکا لندن میں تھی۔

## حوالہ جات

## بیرونی روابط
* شیفالیکا ورما کا انٹرویو

زمرہ:1943ء کی پیدائشیں
زمرہ:بقید حیات شخصیات
زمرہ:ساہتیہ اکادمی انعام یافتگان
زمرہ:میتھلی مصنفین
ایٹا (علیحدگی پسند گروپ)

**ETAیا ای ٹی اے ** (, ), (; "Basque Country and Freedom")**Euskadi Ta Askatasuna** کے لیے بولا جانے والا ایکترخیمہ ہے۔
) اس باسک علیحدگی پسند تنظیم ایٹا کو 1959ء میں قائم کیا گیا۔ اپنے قیام کے بعد سے اب تک یہ کئی بار فائر بندی یا جنگ بندی کر چکی ہے۔ جنوری 2011 میں اس نے 11 ویں بار فائر بندی کی تھی۔ ہسپانوی حکومت اور یورپی یونین نے اس تنظیم کو و دہشت گرد تنظیموں کی فہرست میں شامل کیا ہوا ہے۔ اس تنظیم کی کارروائیوں میں 800 افراد ہلاک ہو چکے ہیں۔ اس نے 2011 میں جنگ بندی تو کی تھی مگر ہتھیار نہیں ڈالے تھے۔ 8 اپریل 2017 کو ایٹا نے ہتھیار ڈال کر اسلحے کے مقامات کی تفصیلات عدالتی حکام کے حوالے کر دیں ہیں۔

## حوالہ جات

## بیرونی روابط

زمرہ:آزادی کی قومی تحریکیں
زمرہ:اوائل کلمات
زمرہ:باسکی قوم پرستی
زمرہ:تاریخ باسک
زمرہ:ریاستہائے متحدہ کی طرف سے دہشت گرد قرار دی گئی تنظیمیں
زمرہ:دہشت گردی
زمرہ:سپین میں دہشت گردی
زمرہ:سیاسی جماعتوں کے عسکری بازو
زمرہ:غیر منظم فوج
زمرہ:فرانس میں اعتزال
زمرہ:فرانس میں دہشت گردی
زمرہ:فرانکو ہسپانیہ
زمرہ:قوم پرست دہشت گردی
زمرہ:متحدہ مملکت کے ہوم آفس کی جانب سے قرار دیے جانے والے دہشت گرد گروہ
زمرہ:مزاحمتی تحریکیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہسپانوی سیاست
زمرہ:ہسپانیہ کی تنظیمیں
زمرہ:ہسپانیہ میں اعتزال
زمرہ:یورپ میں 1959ء کی تاسیسات
زمرہ:یورپی اتحاد کی جانب سے دہشت گرد قرار دی جانے والی تنظیمیں
زمرہ:1959ء میں قائم شدہ عسکری اکائیاں اور تشکیلات
زمرہ:1959ء میں قائم ہونے والی تنظیمیں
زمرہ:2018ء کی تحلیلات
انایا برہما

**انایا برہما**  ایک بھارتی پس پردہ گلوکارہ اور اداکارہ ہے۔

## پیدائش
انایا برہما کا تعلق آسام کے بوڈو قبیلے سے ہے۔

## تعلیم
اانایا برہما نے ممبئی کی ایس این ڈی ٹی یونیورسٹی سے ہندوستانی کلاسیکی موسیقی میں فارغ التحصیل ہوئی۔ وہ ہندوستانی گائیکی کی باریکیوں کی روایات میں بھی خاص تربیت حاصل کی۔

## جوڑی دار گیت
انایا برہما نے کئی مشہور اداکاروں، گلوکاروں اور موسیقاروں کے ساتھ گایا ہے جن میں شان، کمار سانو، ابھیجیت بھٹاچاریا اور سیوامنی شامل ہیں۔

## مشہور نغمے
* انایا برہما نے چار دن کی چاندنی فلم میں گیت *ڈی جے پلے ڈیٹ سانگ* گایا جو بے حد مقبول رہا۔ 
* اس نے ٹینو ورما کی سہ لسانی فلم *دِس ویک-اینڈ* (ہندی) میں اداکاری کی۔ متصلاً اس نے چند پس پردہ گیت بھی گائے۔ یہ فلم تیلگو میں *اینتھم* کے نام سے اور تمل میں *کاٹُّو پُولی* کے نام سے جنوبی ہند میں ریلیز ہونے جا رہی ہے۔

## شمال مشرق کی تہذیب سے گہری وابستگی
انایا برہما کی زیادہ فعال مصروفیت ہندی موسیقی، نغمے، اداکاری اور پاپ البم ہیں۔ تاہم وہ اپنی ریاستی زبان آسامی میں بھی موسیقی کے ویڈیوز اور البم بنا رہی ہے۔ اس نے سرکاری طور پر اپنی مادری زبان بوڈو میں ایک ویڈیو جاری کیا ہے جس کا عنوان *سورزیو آنگ دینوی* (لاطینی:Swrziw Ang Dinwi) ہے۔

## حوالہ جات

## خارجی روابط
*
مروند

'''مروند'میوندی یامیوند کندهار کا ڈسٹریک ہے'کندهار سے تقریبًا 70 کیلومیٹر'جنوب مغرب میں واقع افغانستان کا ایک تاریخی شہر ہے۔ اس شہر کو معروف صوفی ولی لعل شہباز قلندر کی وجہ سے مقبولیت حاصل ہے کیونکہ لال شہباز قلندر بارہویں صدی عیسوی میں سنہ 1177ء کو مروند میں پیدا ہوئے تھے۔

## حوالہ جات

زمرہ:افغانستان کے آباد مقامات
زمرہ:افغانستان کے نامکمل مضامین
زمرہ:لعل شہباز قلندر
زمرہ:افغانستان کے شہر
پیر معظم الدین مرولوی

**پیر خواجہ معظم الدین مرولوی** جامعِ علومِ معقول و منقو ل اور خانقاہ معظمیہ کے بانی ہیں۔
## ولادت
پیرمعظم الدین مرولوی کی ولادت 1247ھ مطابق 1832ء کو موضع مرولہ (موجودہ نام معظم آباد) تحصیل کوٹمومن  ضلع سرگودھا میں ہوئی۔ آپ کے والد کا نام میاں محمد یار تھا جو آپ کے بچپن میں ہی انتقال کر گئے تھے۔
## تعلیم و تربیت
پیر معظم الدین نے ابتدائی تعلیم حفظ قرآن اور تجوید و قرأت اپنے ماموں محمدامین کی نگرانی میں مکمل فرمائی۔ پھر آپ کے ماموں نے آپ کو شمس العارفین خواجہ شمس الدین سیالوی کی خدمت میں پیش کر کے بیعت کروایا۔ خواجہ شمس العارفین نے بیعت کے بعد فرمایا:’’معظم الدین علم حاصل کرو ‘‘۔ چنانچہ آپ تعمیل ارشاد میں حصول تعلیم کے لیے گھر کو خیر آباد کہہ کر لاہور پہنچے اور ایک مدرسہ میں زیر تعلیم رہے۔ وہاں سے بمبئی کے لیے رختِ سفر باندھا اور کئی سال تک ہیں علم حاصل فرمایا۔
## سیر وسیاحت
تعلیم مکمل کرنے کے بعد آپ حج کے لیے روانہ ہوئے 1281ھ میں حجاز پہنچے اور حج بیت اللہ ادا کیا ،اس کے بعد آپ نے قُسْطَنْطِیْنِیَّہ ،عراق، مصر ،شام ،فلسطین اور ایران کا سفر کیا اور پھر حرمین شریفین حاضر ہوئے اور مکہ مکرمہ اور مدینہ منورہ میں درسِ حدیث کی خدمت سر انجام دی۔ شیخ الحرمین شیخ جمال بن عبد اللہ حنفی کی طرف سے آپ کو 1284ھ میں حدیث کی سند فضیلت عطا ہوئی۔ 1285ھ کو آپ واپس سیال شریف تشریف لے آئے اور پیر و مرشد کی خدمت میں حاضر ہو گئے ۔

## مرشد خانہ کی خدمت
خواجہ شمس الدین سیالوی نے دربار عالیہ سیال شریف کی اہم خدمات آپ کے سپرد فرمادیں جن میں صاحبزادوں کی تعلیم و تربیت ،نماز پنجگانہ کی امامت ،طلبہ کادرس ،مثنوی مولانا روم کاعارفانہ درس ،فتویٰ نویسی،لنگر شریف میں مہمانوں کے قیام و طعام کا انتظام ،تعمیرات کی مرمت کی نگرانی جیسے اہم اُمُور آپ کے سپرد تھے۔ خواجہ شمس الدین سیالوی کے خلفا میں آپ ہ کو سب سے زیادہ شیخ کی خدمت اور صحبت نصیب رہی۔ آپ نے تصوف کی کئی کتب لوائح جامی ،مرقع کلیمی اور کشکول کلیمی وغیرہ اپنے پیرومرشد سے سبقا پڑھیں۔ چودہ سال چار ماہ پیر و مرشد کی خدمت فرمائی، اکثر و بیشتر سفر میں پیرو مرشد کی خدمت میں حاضر رہا کرتے۔ پیر و مرشد کے وصال کے بعد آپ غسل میں بھی شریک رہے اور نمازِ جنازہ بھی آپ نے ہی پڑھایا تھا۔ شمس العارفین خواجہ شمس الدین سیالوی نے آپ کو خلافت واجازت سے نوازا تھا۔
## وفات
خواجہ معظم الدین مرولوی کا 9 جمادی الثانی 1325ھ مطابق 20 جولائی 1907ء کو انتقال ہوا۔ آپ کا مزار پر انوار موضع معظم آباد شریف ضلع سرگودھا میں مرجع خاص و عام ہے۔

## حوالہ جات

زمرہ:1832ء کی پیدائشیں
زمرہ:1907ء کی وفیات
زمرہ:پاکستانی صوفیا

زمرہ:سرگودھا کی شخصیات
بامبیلا دیوی لائش رام

**بامبیلا دیوی لائش رام**  ایک بھارت سے تعلق رکھنے والی تیر انداز خاتون ہیں، جنھوں نے بھارت کی 2007ء سے بین الاقوامی مقابلوں میں نمائندگی ہے۔ لائش رام کی پیدائش 22 فروری 1985ء کو امپھال، منی پور میں ہوئی۔ وہ قومی مقابلوں میں 1997ء سے حصہ لے رہی ہیں۔

## ابتدائی زندگی
لائش رام 22 فروری 1985ء کو منی پور میں ایم جامنی دیوی، ایک مقامی تیر اندازی کی کوچ اور منگلیم سنگھ کے گھر پیدا ہوئے جو منی پور کی ہینڈبال ٹیم کے ریاستی کوچ ہیں۔ اس نے تیر اندازی 11 سال کی عمر میں شروع کی اور بعد میں اسپورٹس اتھاریٹی آف انڈیا میں شامل ہو گئی اور وہاں تربیت جاری رکھی۔ ایک انٹرویو میں لائش رام نے بتایا کہ اس نے تیر اندازی شروع کی کیونکہ یہ اس کے خاندان کی روایات کھیل سے مربوط ہیں۔ وہ موجودہ طور پر امپھال، منی پور میں رہتی ہیں۔

## کریئر
اس نے بھارت کی 2008ء بیجنگ اولمپکس میں نمائندگی اور خواتین کے انفرادی اور ٹیم مقابلوں میں حصہ لیا۔ وہ، ڈولا بینرجی اور پرنیتا وردھینینی کے ٹیم کے اہلیتی مقابلوں میں تیسرے مقام پر تھیں۔ انھیں 16 کے دور میں آگے کی بڑھت ملی، تاہم وہ چین سے 206–211 سے کواٹر فائنل میں ہار گئے۔ شخصی مقابلوں میں وہ اہلیتی دور میں 22 ویں نمبر پر تھی، مگر پولینڈ کی ایوونا مارکینکی ویٹز سے 101–103 سے 64 ویں دور میں ہار گئی۔

2012ء کے لندن میں منعقدہ گرمائی اولمپکس میں وہ عورتوں کے دوسرے بازشروع دور میں میکسیکو کی آئدا رومان سے 2-6 سے 30 جولائی 2012ء کو ہار گئی۔ ٹیم مقابلوں میں بھارت پہلے دور میں 211-210 سے ڈنمارک سے ہار گیا۔

لائش رام اسی ٹیم میں شامل تھیں جو 2016ء ریو اولمپکس کی اہلیت میں کھری اتری۔ بھارت کی بازشروعاتی ٹیم، جس میں بامبیلا دیوی لائش رام، دیپیکا کماری اور لکشمی رانی ماجھی شامل رہیں، 7 ویں مقام پر پہنچی۔ اس ٹیم نے کولمبیا کے خلاف 16 ویں دور کا مقابلہ جیتا تھا، تاہم روس کے خلاف کواٹرفائنل میں یہ ٹیم ہار گئی۔

بامبیلا دیوی لائش رام 2016ء اولمپکس میں آسٹریا کی لارینس بالڈاف سے خواتین کے انفرادی دور میں بھِڑ گئی۔ وہ مقابلے کو 6-2 سے جیتی اور 16 ویں دور میں داخل ہوئی۔ تاہم وہ میکسیکو کی آلے یاندرا ولینسیا کو 16 ویں دور میں مسخر نہیں کر سکی اور 2 کے مقابلے 6 کے اسکور سے ہار گئی۔

## انعامات و اعزازات
* ارجنا ایوارڈ - 2012ء

## حوالہ جات

زمرہ:1985ء کی پیدائشیں
زمرہ:ارجنا اعزاز یافتگان
زمرہ:اکیسویں صدی کی بھارتی خواتین
زمرہ:اکیسویں صدی کی بھارتی شخصیات
زمرہ:ایشیائی کھیل 2010ء میں تمغا یافتگان
زمرہ:ایشیائی کھیل 2010ء میں شریک تیر انداز
زمرہ:ایشیائی کھیل 2014ء میں شریک تیر انداز
زمرہ:بقید حیات شخصیات
زمرہ:بھارت کے اولمپک تیر انداز
زمرہ:تیر اندازی میں ایشیائی کھیل تمغا یافتگان
زمرہ:تیر اندازی میں دولت مشترکہ کھیل کے تمغا یافتگان
زمرہ:دولت مشترکہ کھیل کے طلائی تمغا یافتگان برائے بھارت
زمرہ:سرمائی اولمپک 2012ء میں شریک تیر انداز
زمرہ:ضلع امفال مشرقی کی شخصیات
زمرہ:منی پور کی خواتین کھلاڑی
زمرہ:2008ء گرمائی اولمپکس میں تیرانداز
زمرہ:2016ء گرمائی اولمپکس میں تیرانداز
زمرہ:کھیلوں میں پدم شری وصول کنندگان
زمرہ:ویکی ڈیٹا سے مطابقت رکھنے والی مختصر تفصیل
زمرہ:دولت مشترکہ کھیل 2010ء میں شریک تیر انداز
زمرہ:اولمپک مسابق برائے بھارت
زمرہ:بھارتی خواتین کھلاڑی
محمد بن جعفر صادق

## تعارف

**محمد ابن جعفر صادق** مدینہ منورہ میں پیدا ہوئے۔ آپ کا اصل نام محمد دیباج، لقب محمد دیباج ماموں، کنیت علی عارضی تھی۔ دیباج خوبصورت ریشم کو کہتے ہیں۔ ماموں ہر دل عزیز کو کہتے ہیں۔ آپ اپنے خاندان میں نہایت خوبصورت نورانی چہرہ والے تھے۔ بہت بڑے بہادر اور سخی تھے۔ دو دنبے روزانہ لنگر عام کے لیے ذبح کرتے تھے۔ مسافر، مسکین، یتیم کو کھانا خود ساتھ کھلاتے تھے۔ لقب ماموں بعض شیرازی سید آپ کو محمد مومن لکھتے ہیں جو غلط ہے۔ لفظ ماموں بمعنی ہر دل عزیز درست ہے۔ آپ کے تین صاحبزادے تھے۔ جن کے نام حسب ذیل ہیں۔
1۔ سید حسن
2۔ سید علی عارضی شاہ
3۔ سید قاسمسید حسن اور سید قاسم کو عباسی خلیفہ نے شہید کر دیا گرگان ایران میں مدفون ہیں علی عارضی شاہ کی نسل ساتھ انڈیا کوہ سیلمان پہاڑی کے علاقے میں آباد ہوئے  

## حوالہ جات

زمرہ:818ء کی وفیات
زمرہ:اہل بیت
زمرہ:شیعہ ائمہ
زمرہ:مدعیان مسیح
زمرہ:بنو حسین
زمرہ:آٹھویں صدی کی عرب شخصیات
زمرہ:نویں صدی کی عرب شخصیات
زمرہ:علوی
زمرہ:چوتھا فتنہ
زمرہ:زیدی ائمہ
زمرہ:نویں صدی کی عباسی شخصیات
زمرہ:خلافت عباسیہ کے مخالف بغاوتیں
زمرہ:مدنی شخصیات
زمرہ:نویں صدی کے شیعہ مسلمان
عائشہ عزیز

**عائشہ عزیز** بھارت کی زیر انتظام ریاست جموں و کشمیر سے تعلق رکھنے والی ایک 21 سالہ لڑکی ہے جسے مارچ 2017ء میں تجارتی پائیلیٹ کا لائسنس دیا گیا ہے۔ اس سے اس بات کا راستہ صاف ہو گیا ہے کہ وہ روس کے سوکول ہوائی بیس سے ایم آئی جی 29 فائٹر جیٹ کو اڑا سکے۔ اس مقصد کے لیے تربیت پانے والی وہ بھارت کی سب سے کم عمر لڑکی ہے۔

## ابتدائی تربیت
عائشہ عزیز 
کی تربیت اپنے اسکولی دور سے شروع ہو گئی۔ محض 16 سال کی عمر میں اسے عالمی شہرت یافتہ بمبئی فلائنگ کلب کی جانب سے طالبہ پائلٹ لائسنس دیا گیا۔ 2012ء میں اس نے دو مہینے کا پیش رفتہ تربیتی نصاب ناسا میں مکمل کیا۔ وہ بھارت سے منتخب تین افراد کا حصہ تھی۔ اسے حوصلہ بھارتی نژاد خلاباز خاتون سنیتا ولیمس سے ملا۔

## خاندان
عائشہ کے والد کا تعلق ممبئی سے ہے جبکہ ان کی والدہ کا تعلق کشمیر کے ضلع بارہ مولہ سے ہے۔

## حوالہ جات

زمرہ:بھارتی مسلم شخصیات
زمرہ:کشمیری شخصیات
ادارہ تحقیقات اردو و فارسی

**ادارہ تحقیقات اردو و فارسی** (مخفف: UPRO) ہندوستان کا ایک خود مختار غیر سرکاری علمی و ادبی ادارہ ہے جس کا نصب العین اردو اور فارسی زبان و ادب کی ترویج و اشاعت ہے۔

## تعارف
* قسم: خود مختار منظم ادارہ
* قیام: یکم جنوری 2016ء
* صدر دفتر: مئو، اتر پردیش، بھارت
* خدمت: اردو اور فارسی زبان و ادب کی ترویج و اشاعت
* کلیدی لوگ:	مولانا ارشاد حسین، ڈاکٹر ذیشان حیدر، فیضان حیدر، سلمان حیدر،شمیم احمد

یہ ادارہ ہندوستان کے صوبۂ اتر پردیش کے شہر مئو کی ایک مردم خیز بستی پورہ معروف میں واقع ہے۔ اس کا قیام مولانا ارشاد حسین اور فیضان حیدر کی پیہم کوششوں سے 1/ جنوری 2016ء کو عمل میں آیا تاکہ اردو اور فارسی زبان و ادب کے سلسلے میں درپیش مسائل کو دور کرے اور اردو و فارسی کے قلمی اور قدیم متون کو شائع کرے نیز مختلف سرکاری اداروں کے اشتراک سے علمی، ادبی اور تحقیقی کام کرنے والوں کی حتی المقدور اعانت کرے۔ اس ادارے نے اب تک اردو اور فارسی کی بہت سی کتابیں شائع کی ہیں اور اپنے قیام کے ساتھ ہی "فیضان ادب" (ISSN: 2456-4001) کے نام سے ایک بین الاقوامی سہ ماہی علمی، ادبی اور تحقیقی جریدہ بھی شائع کر رہا ہے اور ترقی کی شاہراہ پر گامزن ہے۔

## اغراض و مقاصد
*	ہندوستان میں اردو اور فارسی زبان و ادب کی ترویج و اشاعت۔
*	سرکاری اداروں، دفاتر اور عدلیہ وغیرہ میں اردو اور فارسی ملازمین کی بحالی کے لیے سعی و کوشش کرنا۔
*	اردو کے مسائل، لسانی مباحث اور دیگر علمی اور تحقیقی موضوعات پر کتابیں شائع کرنا۔

## انتظامی ڈھانچہ
*	اس ادارے کے سرپرست مولانا ارشاد حسین ہیں جن کی سرپرستی میں یہ ادارہ قائم ہوا ہے۔
*	دیگر عہدے داروں میں ماسٹر سلمان حیدر، فیضان حیدر، شمیم احمد وغیرہ فعال رکن کی حیثیت سے کام کر رہے ہیں۔

## ادارے کا کتب خانہ
*	اس ادارے کے کتب خانے میں تیس ہزار سے زائد اردو، عربی، فارسی، ہندی اور انگریزی کی کتابیں موجود ہیں جو مختلف موضوعات پر مشتمل ہیں۔ ان میں علمی، ادبی اور مذہبی کتابوں کی تعداد 16 ہزار سے زائد ہے۔ یہاں رسائل و جرائد کا بھی اچھا ذخیرہ موجود ہے جس میں ملک اور بیرون ملک کے رسائل بھی شامل ہیں۔ اس میں قومی کونسل برائے فروغ اردو زبان، انجمن ترقی اردو ہند، مختلف صوبائی حکومتوں کی اکادمیوں کی مطبوعات اور انتشارات امیر کبیر تہران کی مطبوعات بھی خاصی تعداد میں موجود ہیں۔

## شعبۂ نشر و اشاعت
*	اس شعبے نے اب تک درجنوں کتابیں شائع کی ہیں جن میں اظہار نظر (مجموعۂ مضامین)، رباعیات خیام ( مع مقدمہ، تصحیح، ترجمہ و معانی الفاظ)، ترجمۂ چہار مقالہ ( مع تصحیح متن و فرہنگ الفاظ)، تاریخ گورکھپور (مع مقدمہ، تصحیح و تحشیہ)، رہنمائے ازدواج اور ریاحین الانشاء وغیرہ قابل ذکر ہیں۔
*	یہ ادارہ حال ہی میں فارسی زبان و ادب کی ایک مفصل تاریخ بھی ترتیب دے رہا ہے جس کی اشاعت مستقبل قریب میں ہونی ہے۔
*	ادارے کے عزائم میں سے یہ بات بھی ہے کہ فارسی اردو اور اردو فارسی لغت بھی تیار کرائے جس میں فارسی زبان و ادب اور اصطلاحات وغیرہ کی مفصل معلومات درج ہوں۔

## حوالہ جات

* * * * * * *

زمرہ:تحقیقی ادارے
زمرہ:تحقیقی تنظیمات
زمرہ:اسلامی تحقیقاتی ادارے
زمرہ:مسلم مصنفین
زمرہ:بھارت میں اردو ادب
زمرہ:بھارت کے تحقیقی ادارے
زمرہ:تحقیقی کتب خانے
لکی شاہ صدر (شہر)

**لکی شاہ صدر**  پاکستان کے صوبہ سندھ کے ضلع جامشورو میں ایک قدیم شہر ہے۔ یہ شہر سیہون کے جنوب میں 19 کلومیٹر کے فاصلے پر انڈس ہائی وے کے قریب دریا کے کنارے پر موجود ہے۔ 
## تاریخ
300px|تصغیر|بائیں|<small>صدر الدین شاہ لکیاری المعروف لکی شاہ صدر کا مزار</small>
جنت السندھ کے مصنف رحیمداد خان مولائی شیدائی اور تحفۃ الکرام کے مصنف میر علی شیر قانع ٹھٹوی کے مطابق، سندھ میں راجا دلوراء کے دورِ حکومت میں اس کے بھائی چھٹو امرانی دلوراء کے مظالم کے خلاف بغداد کے خلیفہ کے پاس شکایت لے گیا تھا۔ خلیفہ نے سید علی کی رہنمائی میں ایک سو عرب بھیجے تھے۔ سید علی نے دلوراء کو شکست دی اور لکی کے قریب سکونت اختیار کی جو بعد میں لک علوی یا لکی سے مشہور ہوا۔ چھٹو امرانی کا مزار آج بھی سیوہن شریف میں ہے۔ یہاں لکی شہر میں صدرالدین شاہ لکیاری کا مزار بھی ہے۔ مزار اور ریلوے لائن کے مغرب میں ایک قدیم قبرستان بھی ہے۔ مقبروں کی دیواروں پر نقش نگاری بھی ہے۔

## چشمہ
لکی شہر سے 5 کلومیٹر کے فاصلے پر لکی پہاڑوں میں گرم اور سرد پانی کے قدرتی چشمے بھی ہیں۔ ان چشموں کے قرب ایک مسجد اور دو ہندو مندر بھی ہیں۔ یہاں کے گرم چشوں کے پانی میں نہانے سے خارش یا کھجلی کی بیماری ختم ہو جاتی ہے۔ اس شہر میں ہائی اسکول ہے۔ اس شہر میں لکی شاہ صدر ریلوے اسٹیشن بھی ہے۔ یہاں دریا کے پانی پر دالیں اور گندم کی فصلیں اگائی جاتی ہیں۔ اس شہر کا موسم خوشگوار رہتا ہے۔

## حوالہ جات

زمرہ:پاکستان کے میٹروپولیٹن علاقہ جات
زمرہ:سندھ کی تحصیلیں
زمرہ:سندھ کے آباد مقامات
زمرہ:سندھ کے شہر
زمرہ:ضلع جام شورو
فیضان ادب

**فیضان ادب** : ایک سہ ماہی علمی، ادبی اور تحقیقی اردو زبان کا جریدہ جو اتر پردیش کے مشہور صنعتی شہر مئو کے قصبۂ پورہ معروف سے شائع ہوتا ہے۔ یہ جریدہ  ہندوستان کے اخبارات کے رجسٹریشن کے تحت رجسٹرڈ ہے۔ ساتھ ہی قومی سائنس لائبریری کے تحت آئی ایس ایس این یافتہ ہے۔ اس کا آئی ایس ایس این 4001-2456 ہے۔ یہ جناب فیضان حیدر کی ادارت میں سے شائع ہو رہا ہے۔

سرپرست:         مولانا ارشاد حسین

مجلس مشاورت:   پروفیسر سید حسن عباس، ڈاکٹر اکبر ثبوت، ڈاکٹر محمد عقیل، ڈاکٹر ذیشان حیدر

مجلس ادارت:     سید نقی عباس کیفی، شمیم احمد اثری، محمد مشرف خان ندوی، فیضان جعفر علی، مہدی رضا

زمرہ:بھارت کے اردو رسائل
خواجہ ضیاءالدین سیالوی

**خواجہ محمد ضیاء الدین سیالوی** سلسلہ چشتیہ سیال شریف کے خانوادہ اور سجادہ نشین تھے۔
## نام ونسب
نام محمد ضیاء الدین سیالوی۔ لقب:مجاہدِ اسلام اور ضیاء الملت والدین ہیں

## نسب
سلسلۂ نسب اس طرح ہے:مجاہد اسلام خواجہ محمد ضیاء الدین بن خواجہ محمد الدین بن خواجہ شمس العارفین سیالوی ۔
## ولادت
آپ کی ولادت 1304ھ، بمطابق 1886ء کو سیال شریف ضلع سرگودھا(پنجاب، پاکستان ) میں پیداہوئے۔

## تعلیم
ضیاء الدین سیالوی کو بچپن ہی سے علوم دینیہ کا بے حد شوق تھا، قرآن پاک حفظ کرنے کے بعد ممتاز فضلا سے علم دین کی تعلیم حاصل کی اور والد ماجد کے وصال کے بعد سجادہ نشین ہوئے۔ آپ نہ صرف قرآن کریم کے حافظ تھے بلکہ بائبل پر بھی مکمل عبور رکھتے تھے۔ مطالعۂ کتب سے اس قدر لگاؤ تھا کہ اکثر و بیشتر شام کا کھانا رات کے دو تین بجے تناول فرماتے،ملک اور بیرون ملک سے کتب دینیہ کا بہت بڑا ذخیرہ منگوا کر کتب خانہ میں خاصی تو سیع کی، آستانۂ عالیہ پر قائم شدہ دار العلوم کو خاطر خواہ ترقی دی۔ علامۂ زماں مولانا معین الدین اجمیری اور ان کے جلیل القدر شاگرد مولانا محمد حسین اور دیگر اجلہ فضلا کو آپ ہی کی کشش سیال شریف کھینچ لائی تھی، علم دوستی کی اس سے بہتر اور کیا مثال ہو سکتی ہے کہ آپ نے اپنے فرزند اجمند شیخ الاسلام والمسلمین خواجہ محمد قمر الدین کو تحصیل علوم کے لیے اجمیر شریف، مولانا معین الدین اجمیری کی خدمت میں بھیجا تھا۔ شیخ الاسلام کا کمال علمی اور علوم دینیہ سے لگاؤ آپ ہی کا مرہون ِ منت ہے۔

## سیرت وخصائل
شیخِ طریقت،رہبرِ شریعت،بطلِ حریت،مجاہدِ اسلام خواجہ محمد ضیاء الدین سیالوی کاتعلق ان نفوسِ قدسیہ میں سے ہے جن پر ملت اسلامیہ کو فخ رہے۔ آپ کے دل میں ملت اسلامیہ کا بے پناہ درد اور مکاّر فرنگی سے حد درجہ نفرت کرتے تھے۔ آپ نے تمام عمر انگریز کو زمین کا خراج نہ دیا، ملت مسلمہ کی اس خیر خواہی اور انگریز دشمن کے تحت آپ نے تحریک "ترک مولات" کی حمایت کی اور تین سال تک فوج اور پولیس میں ملازم مریدین سے نذرانہ قبول نہ کیا۔

ایک مرتبہ انگریز کمشنر نے حاضر ہو کر 35مربع اراضی کی لنگر کے لیے پیشکش کی لیکن آپ نے یہ کہہ کر اس پیشکش کو ٹھکرا دیا کہ:"اگر انگریز اپنی تمام حکومت بھی مجھے دیدے تو بھی میرا ایمان نہیں خرید سکتا، فقیرشاہی خزانہ کا مالک ہے یہاں کسی چیز کی کمی نہیں ہے"۔ آپ نے" وادیِ سون سکیسر"(ضلع خوشاب،پنجاب کاایک خوبصوت پہاڑی سلسلہ)کے پہاڑی علاقے سے وہ پتھر اکھیڑ کر پھینک دیا جس پر ترکوں کے خلاف جنگ میں دادِشجاعت دینے والے فوجیوں کے نا م کندہ تھے۔ آپ نے فرمایا:"ہم ان بد بختوں کے نام دیکھنانہیں چاہتے جنھوں نے عربوں پر گولیاں چلائی تھیں"۔
## تصنیف
رد مرزائیت پر ایک تصنیف کی کس کا نام **معیار المسیح** رکھا یہ یہ 1329ء میں شائع ہوئی۔ آپ کے ارشاد پر علامہ احمد الدین گانگوی مفتی اعظم سیال شریف نے اسلامی بیت المال۔ مسئلہ سماع (قوالی) جیسی بے مثال کتب تحریر کیں ۔ اس کے علاؤہ ایک درجن سے زاید کتابیں اور فتاوی تصنیف فرمائے۔ جن میں سے لوامع الیقین اور حفاظت الایمان کے نام سے کتب  شائع ہو چکی ہیں اور انٹرنیٹ سے ڈائونلوڈ کی جا سکتی ہیں۔

## وفات
آپ کی وفات 13 محرم الحرام 1348ھ، بمطابق 22 جون 1929ء کو ہوئی۔ آپ سیال شریف میں اپنے جد امجد خواجہ شمس العارفین سیالوی کے پہلو میں محو استراحت ہوئے۔ شیخ الاسلام خواجہ محمد قمر الدین سیالوی , خواجہ فرید الدین سیالوی ، خواجہ فخر الدین سیالوی ، خواجہ بدرالدین سیالویآپ کے بیٹے تھے۔

## حوالہ جات

زمرہ:1886ء کی پیدائشیں
زمرہ:1929ء کی وفیات
زمرہ:سیال شریف کی شخصیات
ویشالی نیوٹیا

**ویشالی نیوٹیا**  حیدرآباد، تلنگانہ، بھارت میں مقیم ایک خاتون صنعت کار ہے۔ وہ **مرشیئس** (Merxius) کی مساوی بانی ہے۔ یہ ایک انعام یافتہ طرزیاتی کمپنی ہے جو مصنوعات کو اضافی حقیقت (Augmented Reality)، بصری حقیقت (Virtual Reality) اور آمنے سامنے (Interactive) اور ویب ٹیکنالوجی سے بناتی ہے۔ یہ عالمی سطح پر سب سے بڑے پانچ موجد کمپنیوں میں ایک ہے، جیساکہ آئی ای ٹی نے درجہ بندی کی ہے۔

## عالمی اداروں میں شہرت
ویشالی نیوٹیا کو عالمی خواتین کے تربیتی لائحۂ عمل (Global Women's Mentorship Program) کے لیے منتخب کیا گیا تھا۔ یہ لائحۂ عمل ریاستہائے متحدہ امریکا کے محکمہ امور خانہ (U.S State department) اور فارچون کے اشتراک سے منظم ہوا۔ وہاں ویشالی نے ایک مہینہ امریکا اور دنیا کے مختلف حصوں سے جمع 18 ساتھی مشارکین کے ساتھ وقت گزارا۔ ایک اہم فائدہ اس لائحۂ عمل سے یہ تھا کہ شرکاء کو فارچون 500 کمپنیوں کے نمائندوں سے ملنے، سمجھنے اور سیکھنے کا موقع ملا تھا۔

## حوالہ جات

## خارجی روابط
* 
* 
* How Merxius CEO, Vaishali Neotia is inspiring entrepreneurs to focus on innovation

زمرہ:اکیسویں صدی کی بھارتی کاروباری شخصیات
زمرہ:بقید حیات شخصیات

زمرہ:بھارتی کاروباری افراد
مانسی جوشی

**مانسی جوشی** ہندوستان کی خاتون کرکٹ کھلاڑی ہیں۔ مانسی جوشی تہری، اترکھنڈ، ہندوستان میں 18 اگست 1993ء کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور میڈیم تیز گیند باز ہیں۔ انھوں نے بین الاقوامی سطح پر مجموعی طور پر8 ٹی ٹوئنٹی اور 14 ون ڈے میچ کھیلے۔
### ون ڈے کیریئر
مانسی جوشی نے پہلا بین الاقوامی ون ڈے میچ آئر لینڈ کے خلاف سنہ 2017ء میں کھیلا۔انھوں نے 6.66 کی اوسط سے کل 20 رنز بنائے جس میں سب سے زیادہ 12 کا اسکور بھی شامل ہے۔انھوں نے کل 572 گیندیں پھینکیں اور 16 وکٹیں حاصل کیں۔ ان کی باؤلنگ کی اوسط 23.68 رہی۔مانسی جوشی 5 کیچ پکڑنے میں کامیاب رہیں۔انھیں پچپن سے ہی کرکٹ کھیلنے کا شوق تھا، انھوں نے فرسٹ کلاس کرکٹ کھیلی اور پھر قومی ٹیم تک پہنچنے میں کامیاب رہیں۔
### ٹی ٹونٹی کیریئر
مانسی جوشی نے پہلا بین الاقوامی ٹی ٹوئنٹی میچ بنگلہ دیش کے خلاف سنہ 2016ء میں کھیلا۔انھوں نے کل 6 رنز بنائے جس میں سب سے زیادہ 3 کا اسکور بھی شامل ہے۔ ٹی ٹوئنٹی میں ایک کیچ پکڑا، انھوں نے 50 گیندیں کروائیں اور تین وکٹیں حاصل کیں۔

زمرہ:اتراکھنڈ کے کرکٹ کھلاڑی
زمرہ:بقید حیات شخصیات
زمرہ:بیسویں صدی کی بھارتی خواتین
زمرہ:بھارت کی خواتین ایک روزہ کرکٹ کھلاڑی
زمرہ:بھارت کی خواتین عالمی ٹوئنٹی/20 کرکٹ کھلاڑی
زمرہ:بھارتی خواتین کرکٹ کھلاڑی
زمرہ:ضلع ہردوار کی شخصیات
زمرہ:اتراکھنڈ کی خواتین کھلاڑی
زمرہ:نارتھ زون خواتین کرکٹ ٹیم کی کھلاڑی
زمرہ:1993ء کی پیدائشیں
خواجہ محمد الدین سیالوی

**خواجہ محمدالدین سیالوی** چشتیہ سلسلے کے روحانی مرکز سیال شریف کے دوسرے سجادہ نشین ہیں۔ انھیں **ثانی غریب نواز** اور’’ ثانی لاثانی ‘‘بھی کہا جاتا ہے۔
## ولادت
خواجہ محمد الدین سیالوی کی ولادت 1253ھ مطابق 38۔1837ء میں سیال شریف ضلع سرگودھا، پنجاب، پاکستان میں ہوئی ۔

## تعلیم
ابتدائی فارسی کتب اپنے والدمحترم سے پڑھیں، پھر کچھ عرصہ مولانا محمد سلیمان اورمولانا فتح محمدآف سلیانہ ضلع جھنگ سے علمی استفادہ کیا، اعلیٰ (آخری)درجات کی کتب اور تکمیلی مرحلہ خواجہ معظم الدین مرولوی(خلیفہ خواجہ شمس الدین سیالوی ) سے طے کیا ۔

## تعلیم تصوف
خواجہ شمس الدین سیالوی کی وفات کے بعد آپ تونسہ شریف حضرت خواجہ اللہ بخش تونسوی کی خدمت میں حاضر ہوئے تو انھوں نے آپ کو خرقۂ خلافت سے نوازا۔ آپ نے اپنے دور ِسجادگی میں سیال شریف کے علمی، روحانی اور تربیتی پروگراموں کو پوری دل جمعی سے آگے بڑھایا، آپ کے دورِ سجادگی میں مہمان خانے تعمیر ہوئے، لنگر خانوں میں وسعتیں آئیں ،سیال شریف کی قدیم مسجد اور بلند و بالا مجلس خانہ آپ کے حسنِ ذوق کی آئینہ دار عمارات ہیں۔

## خلفاء کرام
آپ کے خلفاء میں آپ کے بیٹے خواجہ محمد ضیاء الدین سیالوی، علامہ احمد الدین گانگوی میانوالی  ، مولانا محمد ذاکر بگوی (بھیرہ شریف) پیرسید غلام فرید شاہ کاظمی (خواجہ آباد، میانوالی) پیرسید غلام نصیر الدین شاہ کاظمی (خواجہ آباد،میانوالی) خواجہ سیدرسول بولوی (بولہ شریف ،چکوال)اوردیگر حضرات شامل ہیں۔

## وفات
آپ نے 2 رجب المرجب 1327ھ مطابق 20 جولائی 1909ء کو وصال فرمایا اور والد حضرت خواجہ شمس الدین صاحب سیالوی کے پہلو میں آرام فرما ہیں۔

## حوالہ جات

زمرہ:1837ء کی پیدائشیں
زمرہ:1909ء کی وفیات
زمرہ:سیال شریف کی شخصیات
ہارپر میگزین

**ہارپر میگزین**، نیویارک سے آغاز کردہ امریکا کا سب سے پرانا مسلسل شائع ہونے والا ماہانہ رسالہ ہے۔

زمرہ:1850ء سے شائع ہونے والے رسالے
زمرہ:نیویارک شہر سے شائع ہونے والے رسالے
زمرہ:ریاستہائے متحدہ سے شائع ہونے والے ماہانہ رسالے

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
اوجھیانی

**اوجھیانی**   بھارت کا ایک قصبہ جو  بدایوں ضلع میں ہے۔ یہ شمالی ریاست اتر پردیش میں واقع ہے۔

## وجہ شہرت
مفتی احمد یار خان نعیمی اوجھیانی قصبے میں پیدا ہوئے تھے۔ اس وجہ سے یہ اردوداں طبقے میں معروف ہے۔ 

## مزید دیکھیے
* بھارت
* فہرست بھارت کے شہر

## حوالہ جات
مدرسہ شمس العلوم بدایوں

**مدرسہ شمس العلوم بدایوں** اہلِ سنت و جماعت کی ایک تاریخی درسگاہ ہے۔
عبدالماجد قادری بدایونی  کے والد   نے 1317ھ میں جامع مسجد شمسی بدایوں میں مدرسہ شمسیہ کی بنیاد رکھی-علامہ محب احمد قادری  اس کے پہلے صدر مدرس منتخب ہوئے۔ 11 صفر 1317ھ 22 جون 1899ء میں مدرسہ کا تاسیسی جلسہ ہوا جس میں شاہ عبدالقادر قادری بدایونی، حافظ بخاری سید شاہ عبد الصمد چشتی، اعلیٰ حضرت فاضل بریلوی،   مولانا محدث سورتی   نے شرکت فرمائی-

ابتداً چند برسوں تک اس مدرسہ نے نمایاں خدمات انجام دیں۔ بعد میں یہ گردشِ زمانہ کا شکار ہوا۔ مولانا عبد الماجد بدایونی نے میدانِ عمل میں قدم رکھنے کے بعد مدرسہ کی طرف توجہ مبذول کی اور از سر نو اس کی آبیاری فرمائی۔ شہر کے درمیان ایک وسیع زمین حاصل کر کے 3 ربیع الثانی 1335ھ 28 جنوری 1917ء کو ایک وسیع عمارت کی بنیاد رکھی اور مدرسہ کا نام مدرسہ شمسیہ سے بدل کر دار العلوم شمس العلوم تجویز کیا- چند سال میں ایک پر شکوہ عمارت کی تعمیر ہو گئی۔ عمارت کی تکمیل کے بعد یہ مدرسہ جامع مسجد شمسی سے منتقل ہو کر جدید عمارت میں قائم ہو گیا- مدرسہ کی عمارت کے قریب ہی شاندار دارالاقامہ تعمیر کیا گیا- ریاست حیدرآباد، رامپور اور بھوپال سے مدرسہ کے لیے امداد جاری ہوئی۔ مدرسہ کی تعلیم کا معیار بلند ہو گیا- درس نظامی کے علاوہ مولوی، عالم، فاضل اور منشی وغیرہ کے امتحانات میں بھی طلبہ شریک ہونے لگے۔

پروفیسر ایوب قادری لکھتے ہیں: ”جلد ہی مدرسہ شمس العلوم نے ملک کی دینی درسگاہوں میں ایک ممتاز مقام حاصل کر لیا۔ ملک کے مختلف حصوں اور علاقوں سے طلبہ تحصیل علم کے لیے آنے لگے-لائق اور محنتی علما بہ حیثیت مدرسین اور اساتذہ مدرسہ سے وابستہ ہو گئے۔ دستار بندی کے موقع پر نہایت شاندار جلسے منعقد ہوتے ان جلسوں میں تمام ہندوستان کے ممتاز اور مشہور علما شریک ہوتے“-
## حوالہ جات

زمرہ:اسلامی درسگاہیں